Here is a page extracted from Wikipedia that may contain CSS, HTML, and a lot of unformatted text.

Title: Martincho
Content: Francisco Antonio Ebassún Martínez, u Francisco Antonio Bassón Martínez, dito Martincho, naixito de Farasdués lo 9 de marzo de 1708, y muerto en Exeya d'os Caballers lo 10 d'agosto de 1772, estió un torero aragonés. Ye conoixito, mas que mas, a traviés d'a serie de gravatos La tauromaquia de Francisco de Goya y Lucientes. Tamién fabla d'él Nicolás Fernández de Moratín:

Biografía 
Fillo de María Martínez y Martín Ebassún (muerto en 1745), qui yera zapatero y heba estato torero. Antonio Ebassún, antes de prencipiar con os toros, treballó tamién en a zapatería d'o suyo pai. A los cuaranta anyos se casó con una moceta de vente, con qui tenió cuatre fillos. Murió a los 64 anyos de edat en a casa suya d'Exea.

Torero 
La especialidat suya yera afrontinar-se a los toros con fierros en os piez. Se diz que afinó los pases de capot y que inventó las navarras (ir en endrecera contraria a la d'embestida d'o toro).

Prenió l'alternativa en Madrit en 1750. Por a fama suya y d'a suya cuadriella, en 1759 fue achustau ta actuar debant de Carlos III cuan vesitaba Zaragoza. Yera a sobén en cartel, dica 1760, en os cosos de Pamplona y Madrit. En Zaragoza, en 1764, inauguró con a suya cuadriella la plaza de toros feita construyir por Ramón Pignatelli. De publico, bi yera Goya con 18 anyos qui, muito tiempo dimpués, representó en os suyos gravatos las fazanyas de Martìncho: puyato en una mesa, blincando por encima d'o toro u con grillez y sentato en una siella.

Referencias 

Muertos en Exeya d'os Caballers
Naixius de Farasdués
Torers d'Aragón
1708 (naixencias)
1772 (muertes)